સૂકો કફ આરોગ્યને નુકસાનકર્તા છે. તેનાથી ઉધરસ સહિત ઘણી બધી સમસ્યાઓ થઈ શકે છે. જો તમને તેનાથી સમયસર મુક્તિ ન મળે તો શ્વાસ લેવામાં પણ તકલીફ થઈ શકે છે. એલોપેથીમાં કફને બહાર કાઢવાની રીત છે તે નળી દ્વારા કઢાય છે, પણ સામાન્ય રીતે પહેલાં દવા અપાય છે જે કફને બહાર કાઢવાના બદલે સૂકવી નાખે છે. અને આ સૂકો કફ ઉપર કહ્યું તેમ ભારે નુકસાનકારક છે. અત્યારે શિયાળાની ઋતુમાં કફ થતો હોય છે. તે સૂકાઈ જાય તો નુકસાનકારક રહેતો હોય છે. શિયાળામાં સૂકી ઉધરસની પણ ખૂબ જ સમસ્યા રહેતી હોય છે. પરંતુ ભારતમાં આયુર્વેદને પાંચમો વેદ ગણાવાયો છે. તેના લીધે ઘણી ખરી ઔષધિઓ આપણા રસોડામાં જ હોય છે. આ ઔષધિઓને જો આપણે સારી રીતે જાણી લઈએ તો આપણને ઘણી બધી આરોગ્ય વિષયક સમસ્યાઓની સારવાર રસોડામાંથી જ મળી જાય. સૂકા કફની ઔષધિ પણ આપણા ઘરમાં રહેલી છે! અને તે છે તુલસી ટી! આપણને ખબર છે કે તુલસીમાં કેટલા બધા ઔષધીય ગુણો રહેલા છે. તે અસરકારક છે અને કફ માટે કુદરતી ઉપચાર છે.